Sagan Standard

De **Schdondad vum Sagan** (uff Englisch *Sagan standard* odda a *Extraordinary claims require extraordinary evidence (korz ECREE)*) sachd, dass außag'wehnlische B'haubdunge a außag'wehnlische B'wais erfordan.. De Schdondad ischä Lewenswaishaid, wude Wissenschafdskommunikador Carl Sagan 1979 in soim Buch Broca's Brain unn 1980 Fernsebrogramm  fomulierd hodd. 

Ähnlisch wies Rasiermessa vum Ockham b'vorzuchd de Schdondad vum Sagan efache Erglerunge. Bloß in außag'wehnlische Siduazjone, kennen außag'wehnlische B'wais needisch soi.

## Owendung
De Schdondad werd als grundleschend fa die wisseschafdlische Method gseje unn als ä Grundprinzip vum wisseschaftlicha Skeptizismus. Nochm Psischolog Patrizio Tressoldi ischde Schdondad „des Herzschdigg vunde wisseschafdlische Method unn ä Vorbild fas grdische Den'ge, radzionales Deng'ge unn fa die Skepsis iwwa'all“. 

De Schdondad werd im Zommehong mid paranormale unn onnare pseudowisseschafdlische B'haubdunge oigsedzd unn a in wisseschafdlischa Lidaradur b'nudzd, um Forschungsvorhawe in Froch zu schdelle, wie ä naijo Aad vum Amazonas-Tapir, die biparentale Vererwung vunde mitochondrialen DNA odda än holozäna „Mega-Tsunami”.

## Gridigg
De Schdondad losd offe, was g'nau „außag'wehnlisch“ isch. Des gibdn g'wisse Schbielraum unn Uglaahaid, wu g'numme werd um Daade unn wisseschafdlische Erkendniss efach mol aozuswaifle unn ozufeschde. De Schdonda kennd alla a Innowadzjone unnadrigge unn g'numme werre umen Bschedischungsfehla zu vaschderge.

## Vorgenga

Vorm Sagan sinn awwa a schun onnare uff die Idee kumme. Die Formulierung „Extraordinary claims require extraordinary evidence“, alla „Außag'wehnlische B'haubdunge brauchn außag'wehnlische B'wais” isch ä Johr vorm Sagan vum wisseschafdlische Skeptiker Marcello Truzzi vawend worre.

De Philosoph David Hume hodds Brinzib vum Schodnda vum Sagen in soim Essay „Of Miracles” ausm Johr 1748 bschriwwe. In soim Essay hodda gschriwwe „the fact ... partakes of the extraordinary and the marvellous ... the evidence ... received a diminution, greater or less, in proportion as the fact is more or less unusual“ alla „Die Tatsach ... hodd ebbes Außag'wehnlisches unn Wundabares on sisch ... Die B'wais ... wurden in dem Maß, wie die Tatsach mehr odda wenischa ug'wehnlisch isch, mehr odda wenischa abg'schweschd“. De Deming siehd des als die erschd vollschdendische Erglerung vum Schdondad, wu a „Außag'wehnlisch“ als eine große Menge an Beweisen bschraiwd.

Ähnlische Aissarunge hawwen awwa a de Thomas Jefferson (1808), de fronsesische G'lehrde Pierre-Simon Laplace (1814), de Théodore Flournoy (1899), de Benjamin Bayly (in 1708), de Arthur Ashley Sykes (1740), de Beilby Porteus (1800), de Elihu Palmer (1804) unde William Craig Brownlee (1824) g'machd.

De Pierre-Simon Laplace hodd in soine Abhondlunge (1810 und 1814) iwwa die Schdabilided vum Sunnesischdem gschriwwe, dass „des G'wischd vunde B'wais fa ä außag'wehnlische B'haubdung innem og'messene Vaheldnis zu ihra Seldsomkaid schdeje muss”. De Thomas Jefferson hodd inem Brief ausm Johr 1808 die domolisch Skepsis gescheniwwa Medeoridde ausg'driggd „Teschlisch hodds tausend Phänomen, wuma nedd erglere kennen, awwa wonn Tatsache nohg'leschd werren, wu kän Vaglaisch yude bisher b'konnde Nadurgsedz uffwaisen, muss ihre Rischdischkaid  dursch B'wais b'leschd werre, wu ihra Schwierischkaid og'messe sinn.“

## Gugschd a uff
* Zebra (Medizin)
* Rasiermessa vum Hitchen
* Rasiermessa vum Hanlon

## Vawais